فرزند لرینگیزنی ایترلی درجه ده تعلیم آله یاتگنی گه ایشانه سیز می؟
اوته یاتگن هفته افغانستان بویلب معلم لر کونی نشان لندی. عینی کون مناسبتی بیلن صحبت لشگن افغانستان معارف وزیری فاروق وردگ مملکت ده کی بوتون معلم لرنینگ ینگی آی لیک و رتب توزومیگه اوتیشنی ایتگن. اونگه کوره ینگی توزومگه اوتیش معلم لر آی لیک لرنینگ هم کوپیشیگه سبب بوله دی .
افغانستان ده طالبان حکومتی نینگ اغدرلیشی آرتیدن مملکت بویلب یوزلب مکتب قورلیب میلیونلب کیشی نینگ تعلیم آلیشگه زمین یرتیلدی. قولگه کیرتیلگن یوتوق لر یانیده حاضرده هم معما لر آز مونچه ایمس.
ملهکه لی معلم لرنینگ بولمه گنی ، مکتب درس لیک لرنینگ آزلیگی و مکتب بنا لرنینگ بولمه گنی حاضرده هم تعلیم کیفتی اوستیگه سلبی تاثیر قویب معما لردن حساب لنه دی .
سیز یشه یاتگن منطقه لرده کی مکتب لر قیسیی احوالده؟ تعلیم درجه سی و یا معلم لرنینگ ملهکه سی قنچه لیک سیزنی قانیقتره دی ؟
فرزند لرینگیزنی ایترلی درجه ده تعلیم آله یاتگنی گه ایشانه سیز می؟ افغانستان ده کی تعلیم تزیمینی یخشی لشتیریش اوچون ینگی حکومت قندی قدم لر نی قویشی کیرک؟
بو هفته گی سوز سیزگه رکنی عینی شو موضوع گه بغیشلنگن. سوز سیزگه برنامه سیگه اشتراک ایتیش اوچون تیلفون رقم لرینگیزنی بیزگه یوبارینگ، بیز دستور جریانیده سیزگه تیلفون قیله میز.
pes_Arab pes_Arab azb_Arab azb_Arab azb_Arab azb_Arab azb_Arab